Alan Turing

Alan Turing a l'era nassù dël 1912, sconda masnà ëd fonsionari colonial.
Da cit a l'era piassà an famije d'acheuj antant che ij sò a stasìo an India.

Turing a l'é intrà ël King's College ëd Cambridge e a l'é stàit a Princeton.
A l'é stàit un pionié dlë studi dla lògica dij cabalison e dl'anteligensa artifissial.
Vers ël 1935 a l'ha elaborà sò model astrat d'utiss ëd cont universal.

Ai 4 dë stèmber 1940 la Government code and cypher school, ch'a l'avìa për but ëd dësgifré ij mëssagi an còdes dij nemis, a l'ha ciamà sò agiut: durant la sconda guèra mondial Turing a l'é stàit bon a s-ciapé Enigma, ël trigomiro dovrà da j'alman për cripté soe comunicassion.

Dël 1952 Turing a l'é stàit condanà për ciàira indecensa (omossessualità).
La condana a l'era a doi agn ëd përzon opura un tratament d'ormon fomnin.
Chiel a l'ha sernù costa sconda.
Dël 1954 a l'é massasse, an mordend un pom lassà decanté ant ël cianur.

 A pòrto sò nòm 
 Angign ëd Turing.
 Premi Turing.

Turing, Alan